**Încotro se duce Doamne-acest popor?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto:

...

(Chiar de-mi voi pierde datina străbună

Și dreptul de-a vorbi îmi va fi luat,

Eu voi rămâne același om bogat

Că pot gândi în limba mea română!)

...

Încotro se duce Doamne-acest popor?

...

Încotro se duce Doamne-acest popor

Ce și-a pierdut deodată rădăcina

Și-și caută printre străini lumina,

De toate-n țara lui nepăsător?

...

Încotro se duce Doamne neamul meu,

Nepăsător de țara lui ce plânge,

De-acest pământ îmbibat cu sânge,

Încotro se duce fără Dumnezeu?

...

Încotro se duce Doamne-acest popor

Ce-și reneagă trecutul și străbunii,

Ce se petrece Doamne cu românii,

De ce sunt azi străini în țara lor?!